Rapporten fra professor Claus Haagen Jensen lader vente på sig. Først om 10 dage er den klar. Men fra i dag søger Vesthimmerlands Kommune en ny inspektør til Strandby Skole.

Stillingen som skoleleder på Strandby Skole har stået ledig siden Kaare Maul blev fyret i december. V Vesthimmerlands Kommune har udskudt ansættelsen af en ny, indtil rapporten om fyringssagen var færdig - men da afleveringen af den rapport har trukket ud, beslutter byrådet på deres møde i dag torsdag, at søge efter en ny skoleinspektør, så vedkommende kan begynde til det nye skoleår. Claus Haagen Jensen siger til NORDJYSKE, at der går op til 10 dage inden kommunen får rapporten.